**ELŐTERJESZTÉS**

Tiszavasvári Város Önkormányzata Képviselő-testületének

**2019. június 26-án** tartandó ülésére

Az előterjesztés tárgya: **A támogató szolgálat díjainak felülvizsgálatára vonatkozó javaslatról**

Melléklet: 1 db (intézményvezető levele- előterjesztéshez)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/3897-12/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Nácsáné dr. Kalán Eszter | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Czirjákné Szabó Erika | Városi Kincstár gazdasági vezető | czirjakne.erika@tiszavasvari.hu |

Tiszavasvári, 2019. június 24.

**Krasznainé dr. Csikós Magdolna**

témafelelős

**Tiszavasvári Város Polgármestere**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A támogató szolgálat díjainak felülvizsgálatára vonatkozó javaslatról**

**Tisztelt Képviselő-testület!**

A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III. 1.) önkormányzati rendeletet (továbbiakban: szociális rendelet) 2018. évben 2 alkalommal módosította a képviselő-testület kis mértékben az 5/2018. (III. 29.) és a 26/2018. (XI. 23.) önkormányzati rendeletekkel.

Ezen rendelet került módosításra egységes szerkezetben elsősorban a bentlakásos ellátások térítési díj változásai miatt a 9/2019. (III.29.) önkormányzati rendelettel.

**Jelenleg a szociális rendelet módosítására az alábbi intézményvezetői javaslat érkezett:**

A Kornisné Liptay Elza Szociális és Gyermekjóléti Központ intézményvezetője 2019. június 17-ei keltezésű levelében megküldte a szociális rendelet módosítására vonatkozó javaslatait az alábbiak szerint:

* ***Javasolja a támogató szolgálat vonatkozásában a szállítási térítési díjak differenciálását a szociálisan nem rászorultak esetében a következőknek megfelelően:***

***városon belüli szállítás 180 Ft/ szállítási km***

***városon kívüli szállítás 60 Ft/szállítási km***

Az intézményvezető erre vonatkozó levele az előterjesztés mellékletét képezi.

***Eddig a szociálisan nem rászorultak egységesen 180Ft/szállítási km díjat fizettek a rendeletben meghatározottak szerint.***

***A javaslat áttekintését követően aggályok merültek fel*** a térítési díj ilyen formában történő meghatározásával kapcsolatban. Alapvető kérdésként merül fel, hogy a szállítási szolgáltatásnak mennyi az önköltsége az intézménynél, hiszen ha annál alacsonyabb térítési díjat kérünk, akkor a plusz kiadás fedezetét meg kell határoznia az önkormányzatnak, hogy miből teremti elő. Továbbá az alábbi okok miatt is átgondolandó egy ilyen jellegű differenciálás bevezetése:

* a jelenlegi támogató szolgálat autó az alapellátás (szociálisan rászorultak) ellátására szolgál, és nem veszélyeztetheti a rászorultak ellátását.
* a környező települések önkormányzatainál nem találtunk egy ehhez hasonló térítési díjra példát
* az önköltség számítás alapvetően nem készült az intézményvezető első körben benyújtott javaslatához

**A támogató szolgáltatás alapvető célja a fogyatékos emberek segítése.**

Alapvetően a **szociálisan rászorultaknak** kell biztosítani az igénybevételt. A törvény meghatározza, ki tekintendő **szociálisan rászorultnak**: a súlyosan fogyatékos személy. Azt is meghatározza, hogy kit tekint ebből a szempontból **súlyosan fogyatékosnak**: súlyosan fogyatékos a külön jogszabály szerinti fogyatékossági támogatásban, vakok személyi járadékában, illetve magasabb összegű családi pótlékban részesülő – ezt jogszabályban meghatározottak szerint igazoló – személy.

***A szociális igazgatásról és szociális ellátásokrólszóló 1993. évi III. törvény az alábbiakat szabályozza a támogató szolgáltatásról:***

*Támogató szolgáltatás*

***„65/C. §****(1)****A támogató szolgáltatás célja*** *a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.*

*(2)*

*(3)A támogató szolgáltatás feladata a fogyatékosság jellegének megfelelően különösen*

*a) az alapvető szükségletek kielégítését segítő szolgáltatásokhoz, közszolgáltatásokhoz való hozzájutás biztosítása (speciális személyi szállítás, szállító szolgálat működtetése),*

*b) az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztő tevékenységhez való hozzájutás személyi és eszközfeltételeinek biztosítása,*

*c) információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása,*

*d) a jelnyelvi tolmácsszolgálat elérhetőségének biztosítása,*

*e) segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz,*

*f)egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan,*

*g) segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása,*

*h) a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése.*

*(4)****A támogató szolgáltatás igénybevétele során szociálisan rászorultnak minősül a súlyosan fogyatékos személy.***

*(5)A (4) bekezdés alkalmazásában* ***súlyosan fogyatékos*** *a külön jogszabály szerinti fogyatékossági támogatásban, vakok személyi járadékában, illetve magasabb összegű családi pótlékban részesülő – ezt jogszabályban meghatározottak szerint igazoló – személy.*

*(6)–(7)*

***65/D. §”***

**Nem zárja ki a törvény, hogy a szociálisan nem rászorulóknak is biztosítsuk az ellátást, tehát annak, aki nem súlyosan fogyatékos fentiek szerint, de mindenképpen meg kell felelnie a támogató szolgáltatás alapvető céljának, tehát valamilyen fogyatékossággal élőnek kell lennie az ellátottnak.**

***Ebben az esetben a térítési díj szabadon megállapítható. (Szt. 116. § (2) bekezdés)***

A fenntartó a fenti kérdésekkel kapcsolatban egyeztetett a Kormányhivatal illetékeseivel az ügyben. Így a támogató szolgáltatás jelen térítési díj meghatározásáról az alábbi iránymutatást kaptuk:

A térítési díjat mindenképpen úgy célszerű meghatározni ebben az esetben is, hogy az az önköltségnél alacsonyabb ne legyen és, és ne kerüljön az önkormányzatnak plusz költségébe.

***A szociális igazgatásról és szociális ellátásokról szóló 1993. évi III. tv. ide vonatkozó további jogszabályhelyei a következők:***

***„92/B. §*** *(1) A személyes gondoskodást nyújtó szociális intézmény állami* ***fenntartója***

***a )konkrét összegben meghatározza az intézményi térítési díjat;”***

***„115. §*** *(1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj****). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget.******Az intézményi térítési díj év közben egy alkalommal, támogatott lakhatás esetében két alkalommal korrigálható.*** *Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”*

**A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet a térítési díjak kapcsán az alábbi ide vonatkozó rendelkezéseket tartalmazza:**

***„2. §*** *(1)****A fenntartó a személyes gondoskodás körébe tartozó szociális ellátásért térítési díjat*** *(a továbbiakban: intézményi térítési díj)* ***állapít meg****, amelyet az Szt.-ben, e rendeletben, a fenntartó önkormányzatok rendeletében, valamint az Szt. 94/C. §-a, illetve a 2011. január 1-jét megelőzően hatályos 94/B. vagy 94/D. §-a szerinti megállapodásban (a továbbiakban együtt: megállapodás) foglaltak szerint kell megfizetni.”*

*„****3. §*** *(1) Az intézményi térítési díjat és a személyi térítési díjat*

*a) étkeztetés esetén ellátási napra,*

*b)házi segítségnyújtás esetén gondozási órára,*

*c) jelzőrendszeres házi segítségnyújtás esetén ellátási napra,*

*d)* ***támogató szolgáltatás esetén szolgálati órára és szállítási kilométerre,***

*e) nappali ellátás esetén ellátási napra,*

*f) bentlakásos intézményi ellátás esetén ellátási napra és hónapra,*

*g)a támogatott lakhatásban igénybe vett, az Szt. 75. § (1) bekezdés d) pont db) alpontja szerinti esetben ellátási napra, dh) pontja szerinti esetben szállítási kilométerre, da), dc)–dg) és di) alpontja szerinti esetben órára*

*vetítve kell meghatározni.*

A Kornisné Liptay Elza Szociális és Gyermekjóléti Központ intézményvezetője megküldte a támogató szolgálat vonatkozásában a ***szolgáltatási önköltségre vonatkozó számítását a mai napon.***

A térítési díjak módosításáról való döntésnél **figyelemmel kell lenni arra a tényre**, hogy azok **változtatása akkor és olyan mértékben indokolt**, ha az az önkormányzatnak plusz kiadásokat nem generál, vagy a plusz forrást biztosítani tudja a fenntartó.

A jelenlegi felülvizsgálat során megállapításra került, hogy **a számított szolgáltatási önköltség adatok alapján a támogató szolgálat esetében hozzávetőlegesen az intézményi önköltség 174 Ft/km.**

***Ebből következően megállapítható, hogy az intézményvezető által javasolt 60 Ft/szállítási km városon kívüli szállítási díj bevezetése jelentős többletkiadást okozna az önkormányzat részére, annak további egyeztetése szükséges.***

***A kiszámolt önköltség alapján javaslom továbbá a támogató szolgálat vonatkozásában a szociálisan rászorultak által fizetendő térítési díjak felülvizsgálatát is az intézményvezető részére.***

* ***Javasolja továbbá az intézményvezető a rendelet kiegészítést az egyszeri belépési hozzájárulás bevezetésével is idős ellátáson.***

**Erre vonatkozó javaslatát az intézményvezető megküldte részemre, viszont javaslom ennek is a későbbi tárgyalását annak pontosabb, a fenntartó és a Kormányhivatal, mint engedélyező hatóság közötti leegyeztetése érdekében.**

***Kérem a Képviselő-testületet, hogy az előterjesztést megtárgyalni, és a határozat-tervezetet elfogadni szíveskedjen.***

Tiszavasvári, 2019. június 24.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2019. (VI. 26.) Kt. számú**

**határozata**

**A támogató szolgálat díjainak felülvizsgálatára vonatkozó javaslatról**


Tiszavasvári Város Képviselő-testülete „**A támogató szolgálat díjainak felülvizsgálatára vonatkozó javaslatról”** tárgyú előterjesztéssel kapcsolatban az alábbi döntést hozza:


1. Nem javasolja a Kornisné Liptay Elza Szociális és Gyermekjóléti Központ intézményvezetője által javasolt, a támogató szolgálat keretein belül a 60 Ft/szállítási km városon kívüli szállítási díj bevezetését, hiszen jelenlegi adatok alapján az jelentős többletkiadást okozna az önkormányzat részére.
2. Javasolja az intézményvezető részére, hogy a támogató szolgálat vonatkozásában jelenleg fizetendő térítési díjak felülvizsgálatához tegyen javaslatot az önköltségszámítás figyelembe vételével.


III. Felkéri a polgármestert, hogy a döntésről tájékoztassa az intézmény vezetőjét, valamint a beérkező intézményvezetői kidolgozott javaslatot követően készítse elő a támogató szolgálat térítési díjainak felülvizsgálatát.


**Határidő:** azonnal illetve esedékességkor **Felelős:** Szőke Zoltán polgármester


**„A szociális rendelet módosítására vonatkozó intézményvezetői javaslatról” szóló előterjesztés 1. sz. melléklete**


****


****

****

****

****

****

****