**ELŐTERJESZTÉS**

**Tiszavasvári Város Önkormányzata Képviselő-testületének**

**2019. június 26-án tartandó rendes ülésére**

Az előterjesztés tárgya: A sportról szóló 32/2004. (XII.01) önkormányzati rendelet felülvizsgálata

Mellékletek: Sportrendelet

Az előterjesztés előadója: Ostorháziné dr. Kórik Zsuzsanna jegyző

Az előterjesztés témafelelőse: Dampf-Kiss Brigitta - ügyintéző

Az előterjesztés ügyiratszáma: TPH/….-/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.24 pont |
| Szociális és Humán Bizottság | SZMSZ 5. melléklet 1.9 pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2019. június 19.

##### Dampf-Kiss Brigitta

témafelelős

**TISZAVASVÁRI VÁROS JEGYZŐJÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Dampf-Kiss Brigitta

**ELŐTERJESZTÉS**

**A Képviselő-testülethez**

**A sportról szóló 32/2004. (XII.01) önkormányzati rendelet felülvizsgálata**

**Tisztelt Képviselő-testület!**

A sportról szóló 2004. évi I. törvény a tízezernél több lakosú helyi önkormányzatok számára kötelező feladatként határozza meg, hogy rendeletben állapítsák meg a helyi adottságoknak megfelelően a sporttal kapcsolatos részletes feladatokat és kötelezettségeket, valamint a költségvetésükből a sportra fordítandó összeget.

A Tiszavasvári Város Önkormányzatnak jelenleg is van sportról szóló rendelete, melyet a Képviselő-testület 2004. december 01. napján fogadott el. Ezen rendelet aktualizálása azonban szükségszerűvé vált. Az aktualizálás okai között elsődlegesen a törvényi változásokat illetve a módosított sportkoncepció érdekében szükséges változásokat említhetjük.

Mivel az önkormányzati rendeletben magasabb szintű jogszabályt nem lehet sem szó szerint, sem tartalmilag idézni, ezért kikerülnek a sportrendeletből azok a szabályok, amelyek más, magasabb szintű jogszabály szabályait ismétlik, továbbá kikerülnek azon szabályok is, amelyek más hatályos önkormányzati rendeletben már szabályozásra kerültek.

A jogszabályszerkesztésről szóló 61/2009. (XII.14.) IRM rendelet, (a továbbiakban: IRM rendelet) mely az önkormányzati rendeletek megszerkesztésére vonatkozó szabályokat is tartalmazza. Az IRM rendelet – a hatályba lépését követően - a jogalkotási szabályokat alapjaiban változtatta meg. E szabályozás miatt szükségessé vált a sportrendelet szerkesztésének teljes módosítása.

A fentiek miatt a rendelet olyan mértékű átalakítása válna szükségessé, hogy célszerűbb egy új rendeletet alkotni és a jelenleg hatályban lévőt hatályon kívül helyezni.

Kérem a Tisztelt Képviselő-testületet, hogy az előterjesztés megvitatása után az alábbi rendelet-tervezetet – minősített többségű döntéssel – elfogadni szíveskedjen!

**A rendelet módosítás előzetes hatásvizsgálata:**

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

*A fentiek alapján a rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:*

**1.1. Társadalmi hatása:**

A sportszervezetek támogatása, a hátrányos helyzetű társadalmi csoportok és a fogyatékosok sportjának támogatása, az önkormányzat tulajdonában lévő sportlétesítmények működtetése, a sporttal foglalkozó helyi szervekkel való együttműködés, városi szabadidősport lehetőségeinek bővítése, a sport népszerűsítése pozitív hatással van a társadalomra, a lakosságra.

**1.2. Gazdasági hatása:**

Nincs, nem ismert.

**1.3. Költségvetési hatások:**

A költségvetést hátrányosan nem érinti, hiszen a támogatások mértéke a korábbi rendelethez képest nem változott, az éves költségvetés működési kiadásai ugyanúgy 1,2%-ának megfelelő összeget tervez sportcélú kiadásra. A sportlétesítmények bérbe adásából azonban az önkormányzatnak bevétele keletkezik.

**1.4. Környezeti és** e**gészségügyi hatások:**

Az által, hogy az önkormányzat támogatja a sportot, és sportolási lehetőséget teremt a lakosságnak, előtérbe kerül az egészséges és fitt életmód, mely pozitív hatással van az emberek egészségügyi helyzetére.

**1.5. Az adminisztratív terheket befolyásoló hatása:**

Nincs, nem ismert.

**2. A jogszabály megalkotásának szükségessége, a jogalkotás elmaradásának várható következményei:**

Jelen esetben a már meglévő sportrendelet aktualizálása történt meg, ami a magasabb szintű jogszabályoknak való megfelelést szolgálja, illetve annak a jogszabály által meghatározott követelménynek való megfelelést, miszerint magasabb szintű jogszabály rendelkezései nem idézhetőek, és tartalmilag sem ismételhetők meg más jogszabályban.

A felülvizsgálat elmaradása esetén a sportrendelet ellentétes lenne a magasabb szintű jogszabályokkal.

**3. A jogszabály alkalmazásához szükséges személyi, szervezeti, tárgyi és pénzügyi feltételek:**

A jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.

Kérem a Tisztelt Képviselő-testületet, hogy a fentieket figyelembe véve szíveskedjen a rendelet-tervezetet elfogadni.

Tiszavasvári, 2019. június 19.

**Ostorháziné dr. Kórik Zsuzsanna**

**jegyző**

RENDELET-TERVEZET

Tiszavasvári Város Önkormányzata  
Képviselő-testülete

## …./2019.(VI….) Önkormányzati rendelete

## a sportról

Tiszavasvári Város Önkormányzatának Képviselő-testülete a sportról szóló 2004. évi I. törvény 55. § (6) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 15. pontjában meghatározott feladatkörben eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.01) önkormányzati rendelet 4. melléklet 1.24. pontja által biztosított véleményezési jogkörében illetékes Pénzügyi és Ügyrendi Bizottság, az 5. melléklet 1.9. pontja által biztosított véleményezési jogkörében illetékes Szociális és Humán Bizottság véleményének kikérésével- a következőket rendeli el:

1. § A rendelet hatálya kiterjed:
2. Tiszavasvári Város Önkormányzata (továbbiakban: önkormányzat) által fenntartott és működtetett sportlétesítményekre, azok működtetőire
3. az önkormányzat közigazgatási területén található költségvetési szervére, a polgári perrendtartásról szóló törvény szerinti gazdálkodó szervezetre (továbbiakban: intézmény)
4. tiszavasvári székhellyel rendelkező sportszervezetre,
5. § Az önkormányzat sporttal kapcsolatos feladatai különösen:
6. a sportszervezetek támogatása, kiemelt figyelemmel az utánpótlás nevelésre
7. a hátrányos helyzetű társadalmi csoportok és a fogyatékosok sportjának támogatása
8. az önkormányzat tulajdonában lévő sportlétesítmények fenntartása, működtetése
9. sporttal foglalkozó helyi szervekkel való együttműködés
10. a tradicionális települési sportágak stabil és eredményes működésének segítése
11. városi szabadidősport lehetőségeinek bővítése
12. sport népszerűsítése
13. az egészséges életmód feltételeinek megteremtése
14. az önkormányzat kitüntetési rendelete szerinti kitüntető díj adományozása
15. az önkormányzat sporttal kapcsolatos feladatellátást biztosító intézményei sportcélú kiadásainak biztosítása
16. § Az önkormányzat a sportra fordítandó összeg éves előirányzatát a tárgyévi költségvetési rendeletében határozza meg úgy, hogy legalább az éves költségvetés működési kiadásai 1,2%-ának megfelelő összeget sportcélú kiadásra tervez, mely összeget működési és felhalmozási kiadásra fordít. A támogatás forrásai a sporttörvény alapján az állam által biztosított normatív támogatás, valamint az önkormányzat saját bevételei.
17. § Az önkormányzat a sportfeladatai ellátása érdekében biztosítja a tulajdonában és az intézmények használatában lévő spotlétesítmények fenntartásának és működésének pénzügyi fedezetét.
18. § Az önkormányzat támogatást elsősorban működési, kivételes esetekben, egyedi döntés alapján meghatározott egyéb felhasználási célra nyújthat.
19. § (1) E rendelet 2019. július 01. napján lép hatályba.
20. Hatályát veszti a Tiszavasvári Város Önkormányzata Képviselő-testületének sportról szóló 32/2014.(XII.01) rendelete.

Tiszavasvári, 2019. június 26.

**Szőke Zoltán Ostorháziné dr. Kórik Zsuzsanna**

polgármester jegyző

Kihirdetve:

**Ostorháziné dr. Kórik Zsuzsanna**

jegyző

**Tiszavasvári Város Önkormányzata Képviselő-testülete a sportról szóló …./2019. (VI.26) önkormányzati rendelet indokolása**

**1. Általános indokolás**

A sportról szóló önkormányzati rendelet aktualizálása vált szükségessé törvényi változások miatt, illetve a jogalkotási szabályok változása miatt. Mivel az önkormányzati rendeletben magasabb szintű jogszabályt nem lehet sem szó szerint, sem tartalmilag idézni, ezért kikerülnek a sportrendeletből azok a szabályok, amelyek magasabb szintű jogszabályok rendelkezéseit ismétlik meg.

**2. Részletes indokolás**

**1. §, 3. §, 7. §, 8. §, 9. §, 11. §, 12. §, 13. § 15. §, 17. §-okhoz**

A magasabb szintű jogszabály által szabályozott részek kikerülnek a rendelet szövegéből.