**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. június 26-án tartandó ülésére**

**Az előterjesztés tárgya:** **A Tiszavasvári Egyesített Óvodai Intézményben indítandó óvodai csoportok számának meghatározása a 2019/2020-as nevelési évre vonatkozóan**

**Melléklet:**  óvodavezető kérelme

**A napirend előterjesztője:** Szőke Zoltán polgármester

**Az előterjesztést készítette:** Gazdagné dr. Tóth Marianna osztályvezető

**Az előterjesztés ügyiratszáma:** TPH/7200/2019.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. melléklet 2.2. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2019. június 20.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez-**

**A Tiszavasvári Egyesített Óvodai Intézményben indítandó óvodai csoportok számának meghatározása a 2019/2020-as nevelési évre vonatkozóan**

**Tisztelt Képviselő-testület!**

A nemzeti köznevelésről szóló 2011. évi CXC. tv. (továbbiakban: Nkt.) 83. § (2) bekezdés d) pontja alapján a fenntartó meghatározza az adott nevelési évben indítható óvodai csoportok számát.

A Nkt. 8. §(1) bekezdése alapján az óvoda a gyermek hároméves korától a tankötelezettség kezdetéig nevelő intézmény. A vezető felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Az Nkt. 8. §(2) bekezdése, mely szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő kérelmére a fenntartó részéről a jegyző - az óvodavezető, valamint a védőnő egyetértésével - a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az Nkt. 49. § (1) bekezdése alapján az óvodai felvétel, átvétel jelentkezés alapján történik. Az óvodába a gyermek – e törvényben foglalt kivétellel – harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. Az Nkt. 49. § (2) bekezdés értelmében a gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt.

Az óvodavezető tájékoztatása alapján – mely az előterjesztés melléklete - a várható gyermeklétszám 2019. 09.01-től 358 fő.

Az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi (látási, hallási), középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket, tanulót három gyermekként kell figyelembe venni az óvodai csoport, létszámának számításánál, ha nevelés-oktatásuk a többi gyermekkel, tanulóval együtt történik. Ennek megfelelően SNI-s gyerekekkel együtt a várható gyereklétszám 365 fő.

Az óvodába – fentebb már hivatkozott jogszabályhely alapján - azokat a gyerekeket írathatják be szüleik a 2019/2020-as nevelési évre, akik 2019. augusztus 31-ig betöltik a 3. életévüket, valamint amennyiben van még férőhely azok is, akik a felvételtől számított fél éven belül, azaz 2019. december 31-ig töltik be 3. életévüket.

A Tiszavasvári Egyesített Óvodai Intézmény keretein belül a jelenleg működő 15 csoportszoba közül 11 db 25, míg 4 db 20 férőhelyes, az épület adottságainak figyelembe vételével.

A 358 fős gyereklétszámnál az átlagszám és az SNI-vel számolt átlaglétszám is 24 fő.

Az óvodavezető által rendelkezésre bocsátott adatok alapján a jelenlegi 15 óvodai csoport a következő nevelési évben is elegendőnek bizonyul.


Kérem a képviselő-testületet, hogy hozza meg döntését 2019/2020. nevelési évben indítható óvodai csoportok számával kapcsolatban.

Tiszavasvári, 2019. június 21.

**Szőke Zoltán**

**polgármester**

előterjesztés melléklete





**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**.../2019. (VI….) Kt. számú**

**határozata**

**A Tiszavasvári Egyesített Óvodai Intézményben indítandó óvodai csoportok számának meghatározásáról a 2019/2020-as nevelési évre vonatkozóan**

Tiszavasvári Város Önkormányzata Képviselő-testülete a köznevelésről szóló 2011. évi CXC. törvény 83. § (2) bekezdés d) pontja alapján az alábbi határozatot hozta:

Tiszavasvári Város Önkormányzata Képviselő-testülete

1. 2019/2020-as nevelési évre vonatkozóan 15 óvodai csoport indítását engedélyezi.
2. felkéri a polgármestert, hogy a Képviselő-testület döntéséről haladéktalanul értesítse az érintett intézmény vezetőjét.

**Határidő:** azonnal **Felelős**: Szőke Zoltán polgármester